કેજરીવાલે ટ્વિટ કર્યું હતું કે ‘લોકોને ડો. મનમોહન સિંઘ જેવા શિક્ષિત પીએમની ખોટ સાલી રહી છે, લોકોને હવે સમજાઇ ગયું છે કે પીએમ શિક્ષિત હોવો જોઇએ.' ઉલ્લેખનીય છે કે કેજરીવાલ અને તેમની પાર્ટીના નેતાઓ અગાઉ પણ મોદીની શૈક્ષણિક વિશ્વસનીયતા અને તેમની ડિગ્રીની યથાર્થતા સામે સવાલ ઊઠાવી ચૂક્યા છે. કેજરીવાલે ઉમેર્યું કે અત્યાર સુધી લોકો સવાલ કરી રહ્યા હતા કે વડાપ્રધાન નરેન્દ્ર મોદીનો વિકલ્પ કોણ છે, પરંતુ પરિણામ દર્શાવે છે કે હવે લોકો તેમને હટાવી દેવા માગે છે. આજના પરિણામો લોકોની નારાજગીનું પ્રતિબિંબ છે.